Kevin Costner
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske skuespillere
Kevin Costner er en filmskuespiller og filmregissør fra USA. Han har hatt en lang og allsidig karriere i Hollywood, men er mest kjent for suksessen med Dances With Wolves (Danser med ulver) fra 1990. Costner sto for både regi og hovedrolle i filmen, og ble hedret med en Oscar og Golden Globe som regissør, samt Sølvbjørnen under filmfestivalen i Berlin.
Debut og gjennombrudd Costner debuterte på lerretet i 1981. Etter diverse småroller spilte han revolvermannen i Lawrence Kasdans western Silverado (1985) og fikk deretter stjernestatus med rollen som FBI-agenten Eliot Ness i Brian De Palmas påkostede The Untouchables (De ubestikkelige, 1987). Han gjorde også fine hovedroller i baseball-filmene Bull Durham (1988) og Field of Dreams (Fortidens helter, 1989). Varierte roller Etter å ha spilt tittelrollen i Kevin Reynolds' Robin Hood, Prince of Thieves (Robin Hood – Tyvenes prins, 1991), dukket han opp som Whitney Houstons livvakt i The Bodyguard (1992) og deretter i eventyrdramaet Waterworld (1995), sistnevnte kjent som verdens dyreste filmproduksjon i sin tid.Fra 2000-tallet har han hatt varierende suksess innen ulike sjangre, deriblant med roller i thrilleren Mr. Brooks (2007), det historiske dramaet Hidden Figures (2016) og western-TV-serien Yellowstone (2018–2020). Som regissør Foruten Dances With Wolves, som ble en formidabel kommersiell suksess verden over, har Costner hatt regien på The Postman (1997) og Open Range (2003), begge med seg selv i hovedrollen. Les mer i Store norske leksikon film i USA  spillefilm  western